
për shpronësimin për interes publik të pasurive të paluajtshme, që preken nga ndërtimi i autostradës rrogozhinë-lushnjë, të korridorit veri-jug

Në mbështetje të nenit 100 të Kushtetutës dhe të neneve 4 dhe 9 të ligjit nr.7848, datë 25.4.1994 “Për shpronësimin për interes publik, si dhe marrjen në përdorim të përkohshëm të pasurive të paluajtshme”, me propozimin e Ministrisë së Transportit, Këshilli i Ministrave

V E N D O S I:

1. Shpronësmin për interes publik të pasurive të paluajtshme, që preken nga ndërtimi i autostradës Rrogozhinë-Lushnjë, të ndodhura në teritorin e rrethit dhe të Bashkisë Lushnjë, pronë e pronarëve të shënuar në listën, që i bashkëlidhet këtij vendimi.
2. Shpronësimi bëhet në favor të Ministrisë së Transportit.
3. Pronarët e pasurive të paluajtshme që shpronësohen të kompensohen në lekë, në vlerë të plotë, sipas listave emërore, që i bashkëlidhen këtij vendimi, për shumën e përgjithshme prej 64 636 856 (gjashtëdhjetëekatër milionë e gjashtëqindetridhjetëegjashtë mijë e tetëqindepesëdhjetëegjashtë) lekësh.
4. Ky fond të përballohet nga fondi i miratuar për këtë objekt në buxhetin e vitit 1999, për Ministrinë e Transportit, në zërin “Shpronësime”.
5. Shpronësimi të përfundojë brenda vitit 1999.
6. Ngarkohen Ministria e Transportit, Ministria e Pushtetit Lokal, Këshilli i Rrethit të Lushnjës, Bashkia Lushnjë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

